ઉપલબ્ધ જાણકારી અનુસાર આ ઘટના સમયે મસ્જિદના અધ્યક્ષ યંગુઇ અંદર નહોતા. હુમલો થયા બાદ તુરંત લોકોએ તેમને ફોન કરી આ અંગે જાણકારી આપી હતી. આ હુમલામાં કેટલા લોકો ઇજાગ્રસ્ત થયા એનો સ્પષ્ટ આંકડો હજુ સામે આવ્યો નથી. ઇજાગ્રસ્તોને સારવાર અર્થે અલગ-અલગ હોસ્પિટલમાં મોકલવામાં આવ્યા છે. છેલ્લા થોડા વર્ષોમાં ક્યૂબિકમાં ઇસ્લામોફોબિયાની ઘટનાઓ વધી છે. મુસ્લિમોના માસ્ક પહેરવા પર પ્રતિબંધ લગાવવા અંગે પણ ઘણા વાદ-વિવાદ થયા છે. ઉલ્લેખનીય છે કે, વર્ષ 2015માં ક્યૂબિકના પાડોશી પ્રાંત ઑન્ટારિયોમાં એક મસ્જિદમાં આગ ચાંપી દેવામાં આવી હતી. જેના એક દિવસ પહેલા હથિયારોથી સજ્જ હુમલાખોરોએ મસ્જિદ પર ગોળીબાર કર્યો હતો.